《壬午春偕侄孙菊园泛舟盛泽至分防署内访汪竹轩长史舟次因赋七律六首 其四》
清代·安昶

夜泊清溪皓月明，万花飞舞暮烟横。文昌高阁窗前立，武帝威风橹后生。

村犬不惊知政肃，庭罗张处布仁声。主翁却赋归来晚，漏尽铜龙已五更。

作者简介：字叶琴，号蓉溪，江苏金匮（今无锡）人。诸生。喜临摹古帖，草书尤有名。